സംസ്ഥാനത്ത് മഹാത്മാഗാന്ധിയുടെ 152ാം ജന്മവാര്ഷികം ആചരിച്ചു സ്വന്തം ജീവിതം തന്നെ ലോകത്തിനുള്ള സന്ദേശമാക്കിയ രാഷ്ട്രപിതാവായ മഹാത്മാഗാന്ധിയുടെ 152ാം ജന്മവാര്ഷികം സംസ്ഥാനത്ത് വിപുലമായി ആചരിച്ചു. തിരുവനന്തപുരം കിഴക്കേക്കോട്ട ഗാന്ധിപാര്ക്കിലെ മഹാത്മജി പ്രതിമയില് മുഖ്യമന്ത്രി പിണറായി വിജയന് ഹാരാര്പ്പണം നടത്തി. ചടങ്ങില് മന്ത്രിമാരായ ആന്റണി രാജു, ജി.ആര്. അനില്, വി.ശിവന്കുട്ടി, മേയര് ആര്യാ രാജേന്ദ്രന്, ജില്ലാ പഞ്ചായത്ത് പ്രസിഡന്റ് സുരേഷ് കുമാര് തുടങ്ങിയവര് പങ്കെടുത്തു. നിയമസഭ സമുച്ചയത്തില് മഹാത്മജി പ്രതിമയില് ഡെപ്യൂട്ടി സ്പീക്കര് ചിറ്റയം ഗോപകുമാര് പുഷ്പാര്ച്ചന നടത്തി. ഗാന്ധി ദര്ശന ചിന്തകള് പുതുക്കി സംസ്ഥാനത്ത് ഒട്ടാകെ ഗാന്ധി ജയന്തി ആഘോഷം നടന്നു. വിവിധ പാര്ട്ടികളുടെയും സംഘടനകളുടെയും ക്ലബ്ബുകളുടെയും നേതൃത്വത്തില് ആഘോഷ പരിപാടികള് നടന്നു. സ്കൂളുകളില് ഓണ്ലൈനായും ചടങ്ങുകള് സംഘടിപ്പിച്ചു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.